google/wiki40b huggingface dataset:
Jednoklíčnolistové

Charakteristika

Jednoklíčnolistové rastliny sú jednoročné až trváce byliny, ojedinele liany až stromy. V stonke sú cievne zväzky bez kambia usporiadané v kruhoch v ataktostéle (polycyklickej eustéle). Kvôli neprítomnosti kambia druhotne nehrubnú, len ojedinele pri niektorých drevnatých druhoch dochádza k anomálnemu hrubnutiu stonky. V stonke a listoch sú buď iba cievice alebo tiež aj cievy. Stonka sa rozkonáruje obyčajne len v súkvetí. Hlavný koreň veľmi skoro zaniká a jeho funkciu preberajú adventívne korene (sekundárna homorízia). Listy sú rôzneho tvaru, väčšinou však podlhovasté, s oblúkovitou alebo rovnobežnou žilnatinou, najčastejšie striedavého postavenia. Predpokladá sa, že sú homologické s listovou stopkou iných krytosemenných rastlín. Kvety sú väčšinou aktinomorfné, trojpočetné, s nerozlíšenými kvetnými obalmi.
Linexert

Poloha

Obec má rozlohu 1,99 km². Najvyšší bod je položený 340 m n. m. a najnižší bod 301 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diaľnica A2 (Holandsko)

Diaľnica A2 je jednou z najfrekventovanejších holandských diaľnic. Spája hlavné mesto Amsterdam s belgickým hranicami /Liege/Lutych, pri Maastrichte a napája sa na belgickú diaľnicu A25. Trasa A2 je súčasťou dvoch významných európskych koridorov. Medzi Amsterdamom /križovatka Amstel/ a Utrechtom / križovatka Oudenrijn/ je to koridor E35. Od križovatky Oudenrijn až k hraniciam je to koridor E25.
A2 momentálne prechádza viacerými rekonštrukciami. Jednou z nich je zvýšenie počtu jazdných pruhov zo šesť na desať medzi Amsterdamom a Utrechtom.
Lekno egyptské

Lekno egyptské alebo lekno lotosové (bielokvitnúci druh lat. Nymphaea lotus alebo modrokvitnúci druh lat. Nymphaea caerulea), ľudovo (a nesprávne) lotos či lotosový kvet, je druh z čeľade leknovité.
Je to vodná rastlina s krásnymi bielymi / modrými kvetmi z Afriky.
Saint-Apollinaire (Hautes-Alpes)

Poloha

Saint-Apollinaire má rozlohu 7,54 km². Najvyšší bod je položený 2 120 m n. m. a najnižší bod 858 m n. m.

Obyvateľstvo

Saint-Apollinaire má 117 obyvateľov (2009).
Graf vývoja obyvateľstva:
Zdroje: INSEE
Grandris

Poloha

Obec má rozlohu 15,22 km². Najvyšší bod je položený 800 m n. m. a najnižší bod 356 m n. m.

Obyvateľstvo

Počet obyvateľov obce je 1 241 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mountmellick

Mountmellick (ír. Móinteach Mílic) je mesto v centrálnej časti Írska, v grófstve Laois. Žije tu 4 137 obyvateľov (2006).
Mesto leží v severnej časti grófstva, na rieke Owenass, ktorá sa severne od mesta vlieva do Barrow, 2 km na severovýchod prechádza hranica grófstva Offaly. Nachádza sa na križovatke cesty II. triedy N80 s regionálnymi cestami R422 a R423. Portlaoise leží 11 km na juh, Portarlington 12 km na severovýchod, Mountrath 18 km na juhozápad a Tullamore 23 km na severozápad.
Pred tzv. veľkým írskym hladomorov v polovici 19. storočia bolo mesto významným priemyselným centrom, známym ako Malý Manchester. Miestna výšivkáreň (známa ako Mountmellick Lace) bola veľmi populárna v 19. storočí a produkovala mnohé vzorky, ktoré sa dodnes zachovali v miestnom múzeu. V meste žilo pred obdobím veľkého hladomoru až približne 8 000 obyvateľov a malo početnú kvakerskú populáciu, ktorá tu stále žije. Mountmellick je tiež známy svojim vianočným stromčekom, ktorý je najväčším celoročne stojacim vianočným stromčekom v Európe a druhým najväčším na svete. Ide o kovovú štruktúru, nie reálny strom.
Šimane (prefektúra)

Šimane (jap. 島根県 – Šimane-ken) je jedna zo 47 prefektúr Japonska. Nachádza sa v regióne Čúgoku na ostrove Honšú. Hlavné mesto je Macue. Je to prefektúra s druhým najmenším počtom obyvateľov, hneď po susednej prefektúre Tottori.
Prefektúra má rozlohu 6 707,46 km² a k 1. októbru 2005 mala 742 153 obyvateľov.
Nota

Označenie výšky tónu

Výška tónu sa označuje polohou noty v notovej osnove. Závisí v prvom rade od použitého kľúča, ktorý sa nachádza na začiatku každého riadku notovej osnovy (najbežnejší je husľový kľúč v označujúci základný tón g¹ na druhú linajku zospodu). Okrem toho môže byť výška tónu upravená tzv. posuvkami, ktoré sa v notách môžu nachádzať buď priamo pred notou, alebo aj na začiatku riadku (v tom prípade ide o predznamenanie). Každá posuvka platí pre všetky noty danej výšky ktoré sa za ním (t. j. vpravo od neho) nachádzajú. Predznamenanie platí pre celý riadok a to nie len pre notu danej výšky, ale aj pre všetky noty o oktávu vyššie, alebo nižšie.
Hétomesnil

Poloha

Obec má rozlohu 7,84 km². Najvyšší bod je položený 192 m n. m. a najnižší bod 137 m n. m.

Obyvateľstvo

Počet obyvateľov obce je 217 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mesples

Poloha

Mesples má rozlohu 15,3 km². Najvyšší bod je položený 441 m n. m. a najnižší bod 307 m n. m.

Obyvateľstvo

Mesples má 134 obyvateľov (2009).
Graf vývoja obyvateľstva:
Zdroje: INSEE
Filip VI. (Španielsko)

Vzdelanie

Filip študoval na prestížnych školách v Kanade, USA (Georgetown University vo Washingtone D.C.) a v Španielsku. Vojenské vzdelanie princ získal na Academia General Militar v Zaragoze, na Escuela Naval Militar v Maríne a na Academia General del Aire v San Javier. Po ukončení obdobia vojenského vzdelania začalo obdobie jeho civilného vzdelania.

Štátnické povinnosti

Už ako korunný princ vykonával mnoho oficiálnych zahraničných ciest po celom svete a reprezentoval Španielske kráľovstvo. Súčasne tiež reprezentoval kráľovskú rodinu v mestách po celom Španielsku a ukazoval sa pri španielskych štátnych sviatkoch.

Manželstvo a deti

Dňa 1. novembra 2003 princ oznámil zasnúbenie s novinárkou Letiziou, s ktorou sa oženil 22. mája 2004. Dňa 31. októbra 2005 porodila princezná Letizia dievčatko, infantku Leonor, dňa 29. apríla 2007 sa narodila druhá dcéra, Sofia, ktorá sa stala treťou v poradí následníctva.
Dňa 2. júna 2014 otec Filipa oznámil, že abdikuje z funkcie španielskeho kráľa. Filip sa funkcie kráľa ujal dňa 19. júna 2014.
Viliam Martin

Životopis

Príslušník slovenskej armády a ČSĽA. Účastník protifašistického odboja v armáde. Pracovník Veliteľstva pozemného vojska v Banskej Bystrici, organizoval odsun zdravotníckeho materiálu partizánskym jednotkám (1944). Veliteľ partizánskych skupín, príslušník 1. československého armádneho zboru v ZSSR. Nositeľ viacerých vyznamenaní.
Pandémia

Pandémia (gr. πανδημία zo slov pan, pantos = všetko, demos = národ, ľud) je rozsiahla epidémia, ktorá sa rozširuje na geograficky rozsiahlom území, dokonca medzi kontinentmi a celosvetovo. Aj pri pandémii sa môžu vyskytnúť ojedinelé oblasti, ktoré nie sú postihnuté: osamelé ostrovy, hlboké horské údolia, pralesy a iné. Naopak pôvodne nepostihnuté oblasti sa vďaka leteckej doprave nakazia. Je to dnes najväčšie nebezpečenstvo šírenia pandémii. Dokázalo sa to aj v roku 2003 v súvislosti so SARS. Kým pre Áziu to bol bežný problém, bolo zaznamenaných veľa prípadov v Kanade.
V novembri 2004 riaditeľ pre západné regióny zo Svetovej zdravotníckej organizácie povedal, že chrípková pandémia je neodvratná a žiadal rázne kroky na boj proti vírusom.
Dlžník

Dlžník alebo debitor je fyzická osoba alebo právnická osoba, ktorá je veriteľovi zaviazaná peňažným, vecným alebo iným plnením (v službách alebo výkonoch).
Bedľa červenejúca

Charakteristika

Donedávna ju v hubárskych atlasoch odporúčali ako jedlú a chutnú hubu, vhodnú najmä na vyprážanie. V posledných rokoch je jej možná jedovatosť predmetom sporov aj medzi profesionálnymi mykológmi. Jej zástancovia tvrdia, že môže spôsobovať problémy (predovšetkým žalúdočné) len ľuďom so špecifickou alergiou na túto hubu, prípadne po požití alkoholu. Iná skupina mykológov považuje poddruhy tejto huby za jedovaté, jeden z nich dokonca smrteľne. Boli pomenované dva poddruhy, rastúce najmä v záhradách a parkoch. Preto sa neodporúča zbierať bedľu červenejúcu na týchto miestach.

Bedľa červenejúca záhradná

Tento poddruh (lat. Chlorophyllum brunneum, synonymum: Macrolepiota rhacodes var. hortensis) je mierne jedovatý. Od samotnej bedle červenejúcej sa líši mohutnejšími plodnicami a šupiny na klobúku majú výraznejší kontrast, na hlúbiku je výrazná hľuza, rastie najmä v záhradách, parkoch a kompostoviskách.

Chlorophyllum rhacodes var. bohemica

Poddruh bedle červenejúcej (čes. bedla červenající česká), ktorému sa pripisuje úmrtie 80-ročnej ženy z Plzenského kraja.Rastie v júli až novembri. Je veľmi podobný samotnej bedli červenejúcej, no pri poranení menej červená. Niekedy sa uvádza ako synonymum bedle červenejúcej záhradnej.
Christian August Saský

Život a kariéra

Pochádzal z protestantskej rodiny sasko-zeitského kniežaťa Mórica, ktorý bol príslušníkom bočnej kráľovskej línie Wettinovcov, a jeho druhej manželky Doroty Márie Sasko-Wiemarskej. Sprvu si vybral vojenskú kariéru a už ako dvadsaťročný sa zúčastnil na protitureckých bitkách (o. i. sa podieľal na oslobodení Budína).
Jeho ďalšia životná dráha začala prestúpením na katolícku vieru; vzápätí nato sa stal kňazom. Potom už jeho cirkevná kariéra rýchlo napredovala. V roku 1695, potom ako sa presťahoval do Uhorska, sa stal győrskym biskupom. V roku 1701 bol menovaný za arcibiskupa-koadjútora ostrihomského, 17. mája 1706 bol pápežom Klementom XI. menovaný za kardinála. Po smrti arcibiskupa Leopolda Koloniča sa ujal úradu ostrihomského arcibiskupa 20. januára 1707. Bol jediným cudzincom, ktorý sa stal ostrihomským arcibiskupom.
V roku 1714 dosiahol hodnosť nemeckého ríšskeho kniežaťa, pre seba, aj ako pre všetkých jeho nástupcov v úrade ostrihomského arcibiskupa. Posledné roky života prežil s podlomeným zdravím v kláštore pavlínov v Marianke. Zomrel v Regensburgu v auguste roku 1725 v čase konania ríšskeho snemu, na ktorom sa osobne zúčastňoval.

Christian August a Bratislava

K jeho veľkým zásluhám počas pôsobenia vo funkcii ostrihomského arcibiskupa bola aktívna účasť na potláčaní morovej epidémie, ktorá vypukla v Uhorsku na konci roka 1712. Na pamiatku potlačenia morovej nákazy postavili, aj za jeho finančnej pomoci, v roku 1713 na Rybnom námestí v Bratislave morový stĺp, na ktorom je arcibiskupovo meno zvečnené.
22. mája 1712 korunoval v prešporskom Dóme svätého Martina za uhorského kráľa Karola III. a o dva roky neskôr, 18. októbra 1714, za uhorskú kráľovnú aj jeho manželku Alžbetu Kristínu.
Christian August Saský je pochovaný v krypte Katedrály svätého Martina. Jeho osobnosť pripomínala náhrobná doska v dóme, ktorú mu dala zhotoviť jeho rodina ešte v roku úmrtia. Náhrobok vyhotovil viedenský sochár Adolf Konrad von Albrecht podľa návrhu známeho architekta Josefa Emanuela Fischera z Erlachu. Náhrobok sa však nedochoval, pretože padol za obeť Heillerovej regotizácii dómu v druhej polovici 19. storočia. Náhrobok vtedy rozobrali a strednú časť - reliéf s portrétom arcibiskupa - preniesli do kostola klarisiek; dnes je však aj tento reliéf nezvestný.
Hélesmes

Poloha

Obec má rozlohu 7,36 km². Najvyšší bod je položený 95 m n. m. a najnižší bod 16 m n. m.

Obyvateľstvo

Počet obyvateľov obce je 1 940 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rudolf II. (Rakúsko)

Život

V decembri roku 1282 sa stal rakúskym a štajerským vojvodom spolu so svojim bratom Albrechtom.
Dodatočne bol dvadsaťročný Rudolf vyhlásený za vojvodu Švábska, ktoré bolo bez vládcu od popravy Konrádina, syna Konráda IV., v roku 1268.
Zomrel nečakane ako dvadsaťročný.
Roville-aux-Chênes

Poloha

Obec má rozlohu 8,59 km². Najvyšší bod je položený 321 m n. m. a najnižší bod 260 m n. m.

Obyvateľstvo

Počet obyvateľov obce je 414 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Škoda 3Tr

Konštrukcia

Trolejbus 3Tr konštrukčne nadväzuje na typ 2Tr, ktorý bol pred druhou svetovou vojnou vyrobený v počte piatich kusov pre pražskú trolejbusovú prevádzku. So svojim predchodcom sa voz 3Tr zhoduje v konštrukcii podvozku i karosérie (aj keď tá sa vzhľadovo líši), v prevedení náprav a spôsobu odpruženia.
Išlo o trojnápravový trolejbusový voz so zadnou hnacou nápravou. Karoséria bola celokovová, v pravej bočnici sa nachádzali dvoje (1. a 2. výrobná séria) alebo troje (3. séria) skladacie dvere. Interiér trolejbusu bol vybavený pozdĺžnymi lavicami pre cestujúcich. Pohon zabezpečovali dva kompaudné motory Škoda, ktoré boli uložené pod skriňou vozidla v ráme podvozku.
Báhrám IV.

Bahrám IV. († 399) bol perzský veľkokráľ z rodu Sásánovcov vládnuci v rokoch 388 – 399. Jeho otcom bol pravdepodobne kráľ Šápúr III., synom a nástupcom kráľ Jazdkart I.
Rovnako ako v prípade kráľov Ardašíra II. a Šápúra III. je informácii o vláde Báhráma IV. menej. Je možné, že krátko po jeho nástupe na trón bola uzavretá dohoda s Rimanmi o rozdelení Arménie, väčšina bádateľov ju však dnes posúva do vlády jeho predchodcu. V zahraničnopolitickej oblasti sa Báhrám stretával najmä s hunským nebezpečenstvom, ktoré vyvrcholilo vpádom do Mezopotámie v roku 395 – útočníci boli nakoniec odrazení. K iným vojenským akciám v tom čase asi nedošlo.
Báhrám IV., ktorého pramene opisujú ako slabého vládcu, padol roku 399 za obeť sprisahaniu svojich dvoranov. Pre numizmatikov je zaujímavé, že na jeho minciach sú prvýkrát v sásánovskej histórii uvedené značky mincovní.
Andrzej Sapkowski

Biografia

Narodil sa 21. júna 1948 v Lodži. Vyštudoval ekonómiu na Lodžskej univerzite, pracoval v zahraničnom obchode. Debutoval v roku 1986 v poviedkovej súťaži magazínu Fantastyka so svojou poviedkou Wiedźmin (slov. Zaklínač), v ktorej predstavil postavu bielovlasého nájomného zabijaka mýtických príšer, Geralta z Rivie, ktorý sa neskôr stal jeho najpopulárnejšou postavou. Poviedka sa v súťaži umiestnila na treťom mieste, ale získala si vysoký záujem čitateľov.
Sapkowski pokračoval v tvorbe ďalšími šiestimi poviedkami, ktoré naďalej publikoval vo Fantastyke (neskôr pokračoval v obnovenom magazíne pod názvom Nowa Fantastyka). Tieto príbehy následne vyšli v roku 1990 v zbierke poviedok Wiedźmin a v roku 1993 ako zbierky poviedok Ostatnie życzenie a Miecz przeznaczenia (v slovenskom vydaní Zaklínač I: Posledné želanie, Plus 2015 a Zaklínač II: Meč osudu, Plus 2015).
V roku 1994 Sapkowski uverejnil prvý román o Geraltovi Krew elfów, ktorým začal 5-dielny zaklínačský cyklus, známy ako Sága o Zaklínačovi, kde posledný diel Pani Jeziora vyšiel v roku 1999.
V roku 2002 vydal prvý diel Husitskej trilógie, Narrenturm (v slovenčine vyšlo ako Veža bláznov, Slovart 2003). V roku 2013 vydal zatiaľ poslednú knihu o Geraltovi, Sezon burz (v slovenčine Zaklínač: Búrková sezóna, Plus 2018). Okrem sérií o zaklínačovi a husitoch sa Sapkowski zaoberá esejistikou a literárnou teóriou.
LG Optimus Slider

LG Optimus Slider (známy aj ako "Gelato Q") je androidový smartfón, ktorý vyrába spoločnosť LG Electronics. Uvedený bol 17. októbra 2011 v USA.
Beží na ňom operačný systém Android 2.3, používa procesor Qualcomm MSM7627T s frekvenciou 800 MHz, grafický procesor Adreno 200, má 512 MB RAM a 150 MB úložného priestoru, ktorý je možné rozšíriť microSD kartou do 32 GB. Displej má veľkosť 3,2 palcov a rozlíšenie 320x480 HVGA. Obsahuje kameru s rozlíšením 3 Mpix, ktorá je schopná nahrávať video s rozlíšením 640x480 pri 24 fps. Napája ho batéria s kapacitou 1500 mAh.
Diodotos z Tyany

Diodotos (starogr. Διόδοτος) bol olympijský víťaz v behu na jedno stadion v 1. stor. pred Kr.
Diodotos z maloázijskeho mesta Tyana si na 191. olympijských hrách v roku 16 pred Kr. vybojoval víťazstvo v behu na jedno stadion. V Olympii boli víťazi hier korunovaní olivovým vencom zo stromu rastúceho v Diovom posvätnom okrsku, ale Diodota ocenili aj poctou celogréckeho meradla, a to tak, že 191. olympiádu nazvali jeho menom. Beh na vzdialenosť jedného stadia bol totiž hlavným olympijským pretekom a menom víťaza tejto disciplíny sa každá olympiáda označovala.
Diodotovo olympijské víťazstvo zaznamenal staroveký historik Eusebios z Kaisareie v zozname olympijských víťazov (víťazov stadiodromu od 1. až po 249. olympiádu), ktorý je súčasťou jeho diela Kronika (starogr. Παντοδαπὴ Ἱστορία – Pantodapé Historia). Tento zoznam vyhotovoval na začiatku 4. storočia, a to hlavne z písomností Iulia Africana, autora diel, zachovaných prevažne vo fragmentoch.
Quai de l’Archevêché

Poloha

Nábrežie leží v juhovýchodnom okraji ostrova Cité medzi mostami Saint-Louis a Archevêché. Začína na križovatke s ulicou Rue du Cloître-Notre-Dame, kde naň nadväzuje Quai aux Fleurs vedúce po severnej strane ostrova. Končí na južnej strane ostrova pri moste Archevêché. Hoci sa nazýva nábrežie, nevedie priamo po brehu rieky Seiny, ale oddeľuje od seba Square Jean-XXIII a Square de l'Île-de-France.

Dejiny

Pôvodný názov nábrežia znel Quai Catinat. Dnešný názov nesie podľa bývalého paláca parížskych arcibiskupov, ktorý sa nachádzal v priestore dnešného námestia Square Jean-XXIII a v roku 1830 vyhorel.
Časť nábrežia medzi mostami Archevêché a Double pozdĺž južnej strany katedrály Notre-Dame bola v roku 1911 premenená na Square de l'Archevêché, ktoré sa od roku 1970 menuje Square Jean-XXIII.
Tereza Kerndlová

Hudobná kariéra

V júni 2001 začína spievať so skupinou Black Milk s Terezou Černochovou a Helenou Zeťovou, vydávajú album Modrej dým, v roku 2002 získali Českého slavíka v kategórii Objav roku. V roku 2003 vydáva kapela Black Milk album Sedmkrát. Na jar roku 2005 sa kapela Black Milk rozpadá a Tereza Kerndlová natáča svoj sólový album Orchidej, ktorý vyšiel 27. marca 2006. Tereza sa potom stala na rok tvárou značky Maybelline New York. V roku 2007 vydala Tereza album Have Some Fun, z ktorého najprv vydala cover verziu songu Careless Whisper. Koncom roku 2007 Tereza začala vypúšťať do rádií ďalší singel z albumu Have some fun s rovnomenným názvom. 
Bola nominovaná na Eurosong, aby reprezentovala Česko v súťaži Eurovision Song Contest. 26. januára 2008 v televíznom súboji Eurosong zvíťazila a v máji reprezentovala Česko v druhom semifinále Eurovízie. Tereza Kerndlová nakoniec končí s deviatimi bodmi na predposlednom osemnástom mieste a do finálovej časti súťaže sa nedostala.
V novembri 2008 vydala CD Retro so singlom „Anděl“. V apríli 2009 vyšiel klip k novému singlu „Holka jako já“, ktorý rozpráva príbeh z anglickej leteckej základne počas druhé svetovej vojny. Tereza Kerndlová v ňom tancuje Lindy Hop.
Oermingen

Poloha

Obec má rozlohu 14,63 km². Najvyšší bod je položený 324 m n. m. a najnižší bod 207 m n. m.

Obyvateľstvo

Počet obyvateľov obce je 1 231 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wittelsheim

Poloha

Obec má rozlohu 23,63 km². Najvyšší bod je položený 285 m n. m. a najnižší bod 239 m n. m.

Obyvateľstvo

Počet obyvateľov obce je 10 388 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hannonville-sous-les-Côtes

Poloha

Obec má rozlohu 15,71 km². Najvyšší bod je položený 401 m n. m. a najnižší bod 214 m n. m.

Obyvateľstvo

Počet obyvateľov obce je 634 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Ciers-sur-Gironde (obec)

Poloha

Obec má rozlohu 38,34 km². Najvyšší bod je položený 57 m n. m. a najnižší bod 0 m n. m.

Obyvateľstvo

Počet obyvateľov obce je 3 072 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Yvoine

Poloha

Obec má rozlohu 8,89 km². Najvyšší bod je položený 607 m n. m. a najnižší bod 354 m n. m.

Obyvateľstvo

Počet obyvateľov obce je 502 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tamerville

Poloha

Obec má rozlohu 18,2 km². Najvyšší bod je položený 126 m n. m. a najnižší bod 33 m n. m.

Obyvateľstvo

Počet obyvateľov obce je 661 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Henrich I. (Bavorsko)

Život

Po nástupe svojho brata Otta I. Veľkého na východofranský trón v roku 936 sa pridal do radov vzbúrencov pozostávajúcich z jeho nevlastného brata Thankmara, franského vojvodu Eberharda a lotrinského vojvodu Giselberta. Po ich smrti sa roku 939 poddal Ottovi, ktorý ho vymenoval za nového lotrinského vojvodu. V Lotrinsku však Henrich nezískal podporu a čoskoro bol nahradený verdunským kniežaťom Ottom. Henrich znovu začal plánovať spiknutie s cieľom chopiť sa bratovej koruny, bol však zatknutý a uväznený v Ingelheime. Na Vianoce roku 941 sa pred bratom Ottom vo Frankfurte zriekol všetkého odporu a brat ho omilostil. Roku 948 mu potom udelil uvolnené Bavorské vojvodstvo. Henrichova vláda sa vyznačovala konfliktami s jeho susedmi. V rokoch 948 a 949 bojoval v bavorskej Severnej marke, roku 950 porazil Maďarov za riekou Tisou a toho istého roku sa podieľal na ťažení proti Českému kniežatstvu. Roku 951 vtrhol do Itálie, nasledujúce leto pripojil k svojmu vojvodstvu Furlansko. V roku 953 podporil svojho brata v boji proti povstaniu jeho vlastného syna Liudolfa, švábskeho vojvodu, a lotrinského vojvodu Konráda. 10. augusta 955 sa zúčastnil bitky pri Lechu, kde ako bavorský vojvoda velil 3 bavorským oddielom.
Viacvrcholová frazéma

Viacvrcholová frazéma je frazéma pozostávajúca najmenej z dvoch pôvodne plnovýznamových slov: stratiť hlavu, pozerať na svet cez ružové okuliare. nemať dňa ani noci. Osobitnú skupinu týchto frazém tvoria tautologické, resp. reduplikačné frazémy, ktoré vznikli opakovaním toho istého slova v nezmenenej alebo čiastočne pozmenenej podobe, alebo spojením slova s iným slovom utvoreným od toho istého koreňa: slovo za slovom, deň čo deň, od bodky do bodky, div divúci, tma tmúca, škoda preškoda.
Hysteréza (vlastnosť)

Hysteréza alebo novšie aj hysterézia je taká vlastnosť systému, keď jeho výstupná hodnota nezávisí len od vstupu, ale aj od derivácie vstupu podľa času.
Napríklad, pri Schmittovom obvode, ak ho chceme zopnúť do jednotky, musíme dať na vstup >+1 volt. Ale keď klesne vstupné napätie pod jeden volt, obvod sa nevypne, ale treba ísť dole až na napr. -2 V a až vtedy sa obvod vypne.
Prakticky všetky prírodné aj technické systémy vykazujú hysterézu, len nie pri každom je rovnako výrazná a niekedy nie je ani bežne merateľná. Za systémy bez hysterézy sa považujú také, kde nie je merateľná alebo pri ktorých sa jej vplyv dá pri modelovaní zanedbať.
y = F\left(x, \frac{dx}{dt}\right)  alebo y = F\left(x, \operatorname{sign}\left(\frac{dx}{dt}\right)\right)
Super Karaoke

Námet

Kto by nepoznal očarujúceho a vtipom sršiaceho zabávača Jamesa Cordena a jeho spievajúce celebrity, ktorí sa s ním vezú v aute v uliciach Los Angeles a zabávajú seba aj milióny divákov po celom svete? Mimoriadne populárny koncept virálnych online videí prinesie televízia JOJ medzi prvými na svete aj na televízne obrazovky! Moderátor Sveťo Malachovský sa stretne so slovenskými i českými hviezdami a zaspieva si napríklad s Tublatankou, Richardom Müllerom, Celeste Buckingham, Helenou Vondráčkovou a mnohými ďalšími. Cesta v aute je plná vtipných momentov, rozhovorov a hlavne známych hitov.
Tukanovité

Tukanovité (Ramphastidae alebo staršie Rhamphastidae) je čeľaď ďatľotvarých.

Charakteristika

Sú to zaujímavé vtáky žijúce v korunách stromov pralesov Strednej a Južnej Ameriky. Sú ľahko identifikovateľné podľa mohutného a výrazného zobáka, ktorý je na okraji vrúbkovaný. Zobák je ľahký a pevný. Tvorí ho kostený obal vyplnený ľahkou keratínovou tkaninou.
Tukany sa živia hlavne ovocím, zobákom drvia aj tvrdé škrupiny rôznych plodov. Vyberajú aj hniezda menším vtákov, pričom požierajú vajcia a mláďatá. Hniezdia v dutinách stromov, samička kladie dve až štyri biele vajcia.